Predlog SKLEP SVETA o stališču, ki naj ga Evropska unija sprejme v okviru Sveta ministrov AKP-EU o reviziji Priloge III k Sporazumu o partnerstvu AKP-EU /* COM/2014/0364 final - 2014/0184 (NLE) */





OBRAZLOŽITVENI MEMORANDUM V „agendi za spremembe“[1] je navedeno, da je vključujoča in trajnostna gospodarska rast ključna za dolgoročno zmanjšanje revščine. Takšna gospodarska rast zahteva ugodno poslovno okolje, večjo lokalno konkurenčnost in nove načine sodelovanja z zasebnim sektorjem prek obstoječih finančnih instrumentov ali tistih, ki jih je treba še vzpostaviti. Četrti forum na visoki ravni o učinkovitosti pomoči v Busanu je pozval k bolj neposredni vključitvi zasebnega sektorja, da se pospeši razvoj inovacij, ustvarijo prihodek in nova delovna mesta, spodbudi MSP in podjetništvo, mobilizirajo domači viri ter dodatno razvijejo inovativni finančni mehanizmi. Navedeno je bilo podlaga za razprave držav EU-AKP o podpori razvoju zasebnega sektorja, ki bi se morala odražati pri načrtovanju in izvajanju 11. Evropskega razvojnega sklada (v nadaljnjem besedilu: ERS). Ti vidiki in razvoj na mednarodnem prizorišču, zlasti veliko število akterjev in načinov, na katere je mogoče zagotoviti učinkovito podporo zasebnemu sektorju, kažejo na to, da morajo programe izvesti organizacije, ki so zmožne zagotoviti visokokakovostno strokovno znanje na stroškovno učinkovit način. Na podlagi tega zadeva sprememba Priloge III k Sporazumu o partnerstvu med članicami afriške, karibske in pacifiške skupine držav na eni strani ter Evropsko skupnostjo in njenimi državami članicami na drugi strani, podpisanim v Cotonouju dne 23. junija 2000[2] (v nadaljnjem besedilu: Sporazum o partnerstvu AKP-EU), kakor je bil nazadnje spremenjen v Ouagadougouju, Burkina Faso, dne 22. junija 2010[3], črtanje sklicev na Center za razvoj podjetništva (v nadaljnjem besedilu: CRP). Komisija predlaga, naj Svet Evropske unije sprejme priloženi sklep. 2014/0184 (NLE) Predlog SKLEP SVETA o stališču, ki naj ga Evropska unija sprejme v okviru Sveta ministrov AKP-EU o reviziji Priloge III k Sporazumu o partnerstvu AKP-EU SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 209(2) v povezavi s členom 218(9) Pogodbe, ob upoštevanju Sporazuma o partnerstvu med članicami afriške, karibske in pacifiške skupine držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000[4] (v nadaljnjem besedilu: Sporazum o partnerstvu AKP-EU), kakor je bil nazadnje spremenjen v Ouagadougouju, Burkina Faso, dne 22. junija 2010[5], ob upoštevanju predloga Evropske komisije, ob upoštevanju naslednjega: (1) Člen 100 Sporazuma o partnerstvu AKP-EU navaja, da lahko Svet ministrov AKP-EU njegove priloge Ia, Ib, II, III, IV in VI revidira, pregleda in/ali spremeni na podlagi priporočila Odbora držav AKP in EU za sodelovanje pri financiranju razvoja. (2) Na četrtem forumu na visoki ravni o učinkovitosti pomoči v Busanu so podpisnice Sporazuma o partnerstvu AKP-EU pozvale k bolj neposredni vključitvi zasebnega sektorja, da se pospeši razvoj inovacij, ustvarijo prihodek in nova delovna mesta, spodbudi MSP in podjetništvo, mobilizirajo domači viri ter dodatno razvijejo inovativni finančni mehanizmi. (3) Ob upoštevanju navedenega in razvoja na mednarodnem prizorišču, zlasti velikega števila akterjev in načinov, na katere je mogoče zagotoviti učinkovito podporo zasebnemu sektorju, morajo sorodne programe izvesti organizacije, ki so zmožne zagotoviti visokokakovostno strokovno znanje na stroškovno učinkovit način. (4) Sprememba Priloge III zadeva črtanje sklicev na Center za razvoj podjetništva (v nadaljnjem besedilu: CRP) – SPREJEL NASLEDNJI SKLEP: Člen 1 1. Stališče, ki naj ga Unija zavzame v okviru Sveta ministrov AKP-EU o reviziji Priloge III k Sporazumu o partnerstvu AKP-EU, temelji na osnutku sklepa Sveta ministrov AKP-EU, priloženem temu sklepu. 2. Predstavniki Unije v Svetu ministrov AKP-EU se lahko sporazumejo o manjših spremembah osnutka sklepa brez nadaljnjega sklepa Sveta. Člen 2 Po sprejetju se sklep Sveta ministrov AKP-EU objavi v Uradnem listu Evropske unije. V Bruslju, Za Svet Predsednik [1] COM(2011) 637: Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij „Povečanje učinka razvojne politike EU: agenda za spremembe“. [2] UL L 317, 15.12.2000, str. 3. [3] UL L 287, 4.11.2010, str. 3. [4] UL L 317, 15.12.2000, str. 3. [5] UL L 287, 4.11.2010, str. 3. PRILOGA k predlogu za SKLEP SVETA o stališču, ki naj ga Evropska unija sprejme v okviru Sveta ministrov AKP-EU o reviziji Priloge III k Sporazumu o partnerstvu AKP-EU PRILOGA Osnutek SKLEP SVETA MINISTROV AKP-EU o reviziji Priloge III k Sporazumu o partnerstvu AKP-EU SVET MINISTROV AKP-EU JE – ob upoštevanju Sporazuma o partnerstvu med članicami afriške, karibske in pacifiške skupine držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000[1] (v nadaljnjem besedilu: Sporazum o partnerstvu AKP-EU), kakor je bil nazadnje spremenjen v Ouagadougouju, Burkina Faso, dne 22. junija 2010[2], zlasti člena 100 Sporazuma, ob upoštevanju naslednjega: (1) Člen 100 Sporazuma o partnerstvu AKP-EU navaja, da lahko Svet ministrov AKP-EU njegove priloge Ia, Ib, II, III, IV in VI revidira, pregleda in/ali spremeni na podlagi priporočila Odbora držav AKP in EU za sodelovanje pri financiranju razvoja. (2) Na četrtem forumu na visoki ravni o učinkovitosti pomoči v Busanu so podpisnice Sporazuma o partnerstvu AKP-EU pozvale k bolj neposredni vključitvi zasebnega sektorja, da se pospeši razvoj inovacij, ustvarijo prihodek in nova delovna mesta, spodbudi MSP in podjetništvo, mobilizirajo domači viri ter dodatno razvijejo inovativni finančni mehanizmi. (3) Ob upoštevanju navedenega in razvoja na mednarodnem prizorišču, zlasti velikega števila akterjev in načinov, na katere je mogoče zagotoviti učinkovito podporo zasebnemu sektorju, morajo sorodne programe izvesti organizacije, ki so zmožne zagotoviti visokokakovostno strokovno znanje na stroškovno učinkovit način. (4) Sprememba Priloge III zadeva črtanje sklicev na Center za razvoj podjetništva (v nadaljnjem besedilu: CRP) – SKLENIL: Člen 1 Priloga III k Sporazumu o partnerstvu AKP-EU se spremeni: 1. naslov Priloge III se nadomesti z naslednjim: „Institucionalna podpora“; 2. člen 1 se nadomesti z naslednjim besedilom: „Institucionalnemu mehanizmu daje podporo sodelovanje, ki spodbuja razvoj kmetijstva in podeželja. V tem okviru pomaga sodelovanje krepiti in utrjevati vlogo Tehničnega središča za sodelovanje v kmetijstvu in na podeželju (SKP) pri razvoju institucionalnih zmogljivosti držav AKP, zlasti upravljanja informacij, z namenom da bi izboljšali dostop do tehnologij za povečanje kmetijske proizvodnje, komercializacijo, zanesljivost oskrbe s hrano in razvoj podeželja.“; 3. člen 3 postane člen 2, ki ga nadomesti. Člen 2 Ta sklep potrjuje začetek likvidacije Centra za razvoj podjetništva (CRP), kakor sledi: 1. Svet ministrov AKP-EU pooblašča izvršni odbor CRP, da sprejme vse potrebne ukrepe za začetek likvidacije CRP pod nadzorom Odbora veleposlanikov AKP-EU; 2. likvidacija se zaključi najpozneje 31. decembra 2016; 3. likvidacija CRP in vsi povezani stroški se financirajo iz 11. Evropskega razvojnega sklada. Člen 3 Ta sklep se sprejme v okviru Sveta ministrov AKP-EU. Ta sklep začne veljati s sprejetjem. V […], […] Za Svet Evropske unije || Za Svet ministrov AKP-EU Predsednik || Predsednik [1] UL L 317, 15.12.2000, str. 3. [2] UL L 287, 4.11.2010, str. 3.